CELEX: 62013CN0271
Language: fi
Date: 2013-05-16 00:00:00
Title: Asia C-271/13 P: Valitus, jonka Rousse Industry AD on tehnyt 16.5.2013 unionin yleisen tuomioistuimen (neljäs jaosto) asiassa T-489/11, Rousse Industry AD v. Euroopan komissio, 20.3.2013 antamasta tuomiosta

20.7.2013   
            
            
               FI
            
            
               Euroopan unionin virallinen lehti
            
            
               C 207/31
            
         Valitus, jonka Rousse Industry AD on tehnyt 16.5.2013 unionin yleisen tuomioistuimen (neljäs jaosto) asiassa T-489/11, Rousse Industry AD v. Euroopan komissio, 20.3.2013 antamasta tuomiosta
   (Asia C-271/13 P)
   2013/C 207/52
   Oikeudenkäyntikieli: bulgaria
   
      Asianosaiset
   
   
      Valittaja: Rousse Industry AD (edustajat: advokat Al. Angelov ja advokat Sv. Panov)
   
      Muu osapuoli: Euroopan komissio
   
      Vaatimukset
   
   
               —
            
            
               unionin yleisen tuomioistuimen asiassa T-489/11 20.3.2013 antama tuomio on kumottava
            
         
               —
            
            
               asia on ratkaistava lopullisesti ja valtiontuesta N:o SA.28903 (C 12/10) (ex N 389/09), jonka Bulgaria on toteuttanut Rousse Industry AD:n hyväksi, 13.7.2011 annetun Euroopan komission päätöksen 2012/06/EU 2, 3, 4 ja 5 artikla on kumottava
            
         
               —
            
            
               toissijaisesti asia on palautettava unionin yleisen tuomioistuimen uudelleen ratkaistavaksi ja
            
         
               —
            
            
               komissio on velvoitettava korvaamaan oikeudenkäyntikulut.
            
         
      Oikeudelliset perusteet ja pääasialliset perustelut
   
   Valituksensa tueksi valittaja esittää seuraavat valitusperusteet:
   
               1)
            
            
               
                  Ensimmäinen valitusperuste: menettelymääräysten rikkominen, millä loukattiin kantajan etua
               
               
                           i)
                        
                        
                           Unionin yleinen tuomioistuin ei huomioinut tuomionsa perusteluissa prosessinjohtotoimien yhteydessä asianosaisille esitettyjä tosiseikkoja koskevia keskeisiä kysymyksiä eikä näiden niitä koskevia näkemyksiä.
                        
                     
                           ii)
                        
                        
                           Tämä merkitsee vakavaa oikeudenkäyntivirhettä, joka kuuluu Euroopan unionin tuomioistuimen perussäännön 58 artiklan soveltamisalaan, koska unionin yleisen tuomioistuimen velvollisuutena on ottaa huomioon kaikki asianosaisten esittämät vaatimukset, huomautukset ja argumentit.
                        
                     
         
               2)
            
            
               
                  Toinen valitusperuste: unionin yleinen tuomioistuin loukkasi unionin oikeutta
               
               
                           i)
                        
                        
                           Unionin yleinen tuomioistuin sovelsi lainvastaisesti SEUT 107 artiklan 1 kohtaa yhdessä Euroopan yhteisön perustamissopimuksen 93 artiklan soveltamista koskevista yksityiskohtaisista säännöistä 22.3.1999 annetun neuvoston asetuksen (EY) N:o 659/1999 (1) 1 artiklan c alakohdan kanssa, koska se lähti siitä, että kyseessä oli uusi valtiontuki Rousse Industry AD:n hyväksi.
                        
                     
                           ii)
                        
                        
                           Unionin yleinen tuomioistuin antoi tuomionsa SEUT 107 artiklan 1 kohdan vastaisesti, koska se katsoi virheellisesti, että valtiontuki ei soveltunut yhteismarkkinoille ja että se rajoitti kilpailua, ja että se, ettei valtio perinyt velkaa takaisin, hyödytti yritystä.
                        
                     
                           iii)
                        
                        
                           Unionin yleisen tuomioistuimen tuomiolla rikotaan SEUT 107 artiklan 1 kohtaa ja SEUT 296 artiklaa, koska jaosto sovelsi ratkaisussaan Euroopan komission yksityistä velkojaa varten valitsemien kriteerien osalta oikeudellisesti virheellistä lähtökohtaa. Euroopan komissio ei päätöksessään perustanut päätelmiään yksityistä velkojaa varten valitsemiensa kriteerien osalta analyysiin eikä tieteellisiin perusteisiin, minkä vuoksi unionin yleinen tuomioistuin ei voinut millään perusteella yhtyä komission argumenttiin.
                        
                     
                           iv)
                        
                        
                           Unionin yleinen tuomioistuin tulkitsi ja sovelsi asetuksen (EY) N:o 659/1999 14 artiklaa ja SEUT 296 artiklaa virheellisesti, koska Euroopan komissio oli päätöksessään velvollinen ilmoittamaan takaisin perimistä koskevan vaatimuksen taustalla olevan tuen suuruuden korkoineen, ja tässä yhteydessä korko on määritettävä Euroopan komission vahvistaman asianmukaisen määrän mukaisesti, mitä ei tapahtunut, joten komission toimi ei ole perusteltu.
                        
                     
         
      (1)  EYVL L 83, s. 1